

ประกาศองค์การบริหารส่วนตำบลดอน

เรื่อง มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม

ประจำปี พ.ศ. 2563

...............................................................

เพื่อให้การปฏิบัติงานของพนักงานเป็นไปอย่างมีประสิทธิภาพ เกิดความโปร่งใส อีกทั้งส่งเสริมวินัย คุณธรรม จริยธรรม และการป้องกันการทุจริตในองค์กร องค์การบริหารส่วนตำบลดอน จึงได้กำหนดมาตรการพัฒนาส่งเสริมการปฏิบัติตามมาตรฐานจริยธรรม การบริหารจัดการผลประโยชน์เพื่อป้องกันการขัดการระหว่างผลประโยชน์ส่วนตนกับผลประโยชน์ส่วนรวม ดังนี้

1. ห้ามมิให้เจ้าหน้าที่พัสดุจัดซื้อจัดจ้างกับผู้เสนองาน ที่มีความเกี่ยวข้องกับบุคลากรภายในองค์การบริหารส่วนตำบลดอน ทั้งประโยชน์ส่วนตนและผลประโยชน์ส่วนรวมที่มีผลต่อการปฏิบัติหน้าที่
2. ห้ามมิให้บุคคลในองค์กรขององค์การบริหารส่วนตำบลดอน ใช้อำนาจหน้าที่ในตำแหน่งหรือหน้าที่ดำเนินงานหรือโครงการที่เอื้อผลประโยชน์กับตนเองทั้งที่เกี่ยวกับเงินและทรัพย์สินอื่น
3. ห้ามมิให้บุคคลในองค์การบริหารส่วนตำบลดอน ดำรงตำแหน่งที่ทำหน้าที่ทับซ้อนกัน
4. ในกรณีที่บุคลากรในองค์การบริหารส่วนตำบลดอน มีผลประโยชน์ทับซ้อนให้ใช้หลักปฏิบัติ ดังนี้

* การเปิดเผยต่อหัวหน้าส่วนราชการ และผู้บริหารองค์การบริหารส่วนตำบลดอน ว่างานเรื่องใดที่มีผลประโยชน์ขัดกันระหว่างผลประโยชน์ส่วนตนกับผลประโยชน์ส่วนรวม
* การถอนตัว ออกจากการทำหน้าที่ตัดสินใจหรือทำงานที่มีบุคลากรที่มีผลประโยชน์ทับซ้อนกัน
* ให้ผู้อำนวยการกองคลัง มีหน้าที่ตรวจสอบบุคลากรในองค์การบริหารส่วนตำบลดอน ถึงความเกี่ยวข้องกับผู้เสนองานพร้อมทั้งรายงานผลการปฏิบัติงานเพื่อป้องกันผลประโยชน์ทับซ้อนต่อนายกองค์การบริหารส่วนตำบลดอนทราบ
* การรับของขวัญเป็นของส่วนตัวให้กระทำได้ในกรณีมีมูลค่าไม่เกิน 3,000 บาท หากเกินกว่านั้นต้องรายงานผู้บังคับบัญชาทราบและพิจารณาดำเนินการต่อไป

จึงประกาศให้ทราบโดยทั่วกัน

ประกาศ ณ วันที่ 3 เดือน มกราคม พ.ศ. 2563



(นายทักษิณ ปุ๋ยชุมผล)

นายกองค์การบริหารส่วนตำบลดอน